google/wiki40b huggingface dataset:
Velgjørenhetens orden (Hellas)

Velgjørenhetens orden (gresk: Τάγμα της Ευποιΐας) er en gresk orden. Den ble innstiftet av kong Georg II 5. mai 1948 til belønning av kvinners innsats, da kvinner ikke hadde tilgang til øvrige greske ordener. Ordenen ble beholdt etter at Hellas i 1975 ble en demokratisk republikk. Under monarkiet var kongen ordenens ordensherre. I dag er republikkens president stormester. I dagens greske ordensvesen rangerer Velgjørenhetens orden som den fjerde og siste ordenen, etter Frelserens orden, Æresordenen og Føniksordenen.

Insignier

Ordenstegnet for Velgjørenhetens orden er utformet som en blomst med fem blåemaljerte kronblader med grønne blader imellom. Midtmedaljongen viser jomfru Maria med Jesusbarnet. Medaljongen er omgitt av en hvitemaljert bord der innskriften «ΕΥΠΟΙΙΑ» (velgjerning) er plassert. Ordenstegnene er identiske for de ulike grader av ordenen, men varierer i størrelse og er opphengt i bånd med ulik utforming. Ordensstjernen er i sølv og har åtte grupper av tagger. Den har medaljongen med Maria og barnet i midten. Ordensbåndet er gult med smale blå kantstriper.
I tiden Hellas var et monarki bar baksiden av ordenstegnet den regjerende konges monogram. Ordenstegnet var opphengt i båndet i en kongelig krone. Ved overgangen til republikk er de kongelige symbolene fjernet fra ordenstegnene for Velgjørenhetens orden. Baksiden av ordenstegnet fikk i stedet bokstavene «EΔ» for Ελληνική Δημοκρατία, som betyr Den hellenske republikk. I 1984 ble baksiden omgjort. Den bærer siden da Hellas' riksvåpen med republikkens navn skrevet helt ut.

Tildeling

Ordenen ble innstiftet for å kunne hedre kvinners filantropiske eller veldedige fortjenester, samt kvinners litterære eller kunstnerlige innsats. Også innsats innen utdanningsvesenet kan hedres med utnevnelse til ordenen. Utelukkende kvinner kan utnevnes til Velgjørenhetens orden. Ordenen kan tildeles grekere eller utlendinger. Den tildeles nå for fremragende fortjenester av Hellas, for veldedig innsats og for fremragende prestasjoner innen kunst og litteratur.
Kunstnerisk utsmykking

Kunstnerisk utsmykking eller offentlig utsmykking er billedkunst og kunsthåndverk satt inn i en arkitektonisk sammenheng. Monumenter, minnesmerker og offentlige statuer er den eldste og mest åpenbare form for kunst i det offentlige rom. Foruten å forskjønne offentlige rom avbildet de gjerne herskernes maktsymboler eller de kunne ha en identitetskapende eller nasjonsdannende funksjon. Kunst i det offentlige rom er også forbundet med propaganda.

Kunst i offentlige rom

I Norge kan inntil 1,5 prosent av byggekostnadene av statlige bygg gå til utsmykking. Avhengig av antall brukere og byggets tilgjengelighet bruker de fleste statlige byggeprosjekter mellom 0,5 til 0,75 prosent av byggekostnadene til utsmykking. Utsmykkingmidlene er blitt forvaltet av Utsmykkingsfondet for offentlige bygg, en statsinstitusjon opprettet ved stortingsvedtak 30.11.1976. I 2007 skiftet institusjonen navn til Kunst i offentlige rom (KORO). Det anvendes årlig rundt 50 mill. kroner til kunstnerisk utsmykking av offentlige miljøer i Norge. Formålet med offentlige utsmykkinger er at de skal berike og stimulere det offentlige miljø i møtet mellom kunst og arkitektur. Et sentralt utvelgelsekriterium for hvilken kunst som kjøpes inn er at det offentlige byggets karakter og bruk skal være bestemmende.
Mariel Brokke Villalobos

Idrettskarriere

Brokke kom på andre plass på 110 meter hekk under Junior-CAC-mesterskapet i friidrett 2018.
Hun ble nasjonal mester i sjukamp i mai 2019, med ny personlig rekord på 4409 poeng, og vant sjukamp under Mellomamerikansk mesterskap i friidrett 2019 i Nicaragua.
Bicolhalvøya

Bicolhalvøya er ei halvøy sørøst på øya Luzon på Filippinene. Halvøya har et areal på 12070 kvadratkilometer. Den har lang kystlinje på grunn av uregelmessig form med bukter (blant anna Ragaybukta, Lagonoybukta og San Miguel-bukta) og mindre halvøyer. Bicolhalvøya består av et lavlandsområde og et vulkanske høyland der Mayon og Bulusan er to aktive vulkaner. Elva Bicol er den viktigste elva. 
Lavlandsområdet er landbruksland, med dyrking av ris, abaca og kokosnøtter. Daet, Legazpi, Masbate, Pili, Sorsogon og Virac er de viktigste byene på halvøya.
Bicolhalvøya er hjemsted for den etniske gruppa bicol, en av de største minoritetsgruppene på Filippinene.
Bembidion argenteolum

Utbredelse

Bembidion argenteolum finnes i nesten hele Europa, østover til Moldova og Kasakhstan i Asia. Den er også registrert fra Norge.

Utseende

Bembidion argenteolum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten er like hverandre og er vanskelige å artsbestemme.

Levevis

Bembidion argenteolum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Tåtten om bergbuen

Tåtten om bergbuen (norrønt Bergbúa þáttr; «fjell-boerens tått») er en tått, en kort islendingesaga fra 1200-tallet. Historien foregår ved Kollafjorden (i det nåværende Austur-Barðastrandarsýsla) på Island på 1100-tallet, og handler om bonden Tord som er på vei til kirke, og i en hule møter en underjordisk trollaktig skikkelse. På samme måte som i Kumlbúa þáttr fremsier den underjordiske dikt for bonden.
I denne tåtten fremsier trollet Hallmundr en flokk på 12 vers, som skildrer et vulkanutbrudd med termer fra norrøn mytologi. Teksten har også blitt oppfattet som en allusjon til Ragnarok, eller som det islandske haugfolkets svanesang i møte med kristendommen.
Oversatt til bokmål som Tåtten om bergbuen av Arnhild Mindrebø, 2014.
Netflix

Bakgrunn

Netflix startet med filmutleie for en relativt lav abonnementsavgift. Filmer man leide ble sendt per post til medlemmene og man mottok en ny film så snart man sendte tilbake de man hadde sett. 22. mai 2002 ble selskapet børsnotert for første gang, med 5 500 000 aksjer til 15 amerikanske per stykk under aksjekoden NFLX på Nasdaq-børsen. Antall medlemmer ved børsnoteringen var 600 000. Ved slutten av året var dette økt til 4,2 millioner. Sent i 2009 hadde selskapet 12,3 millioner medlemmer. I 2010 ble Netflix tilgjengelig på Apple iPad, iPhone og iPod Touch, Nintendo Wii og flere andre internett-tilkoblede enheter.
I 2007 introduserte Netflix nettstrømming. Dermed kunne medlemmer se filmer og TV-serier via internett uten å laste dem ned. Dette førte i neste steg til at Netflix i perioden 2008–2009 innledet samarbeid med produsenter av forbrukerelektronikk for å kunne streame også gjennom andre enheter enn PC. Dette inkluderte etterhvert Xbox 360, Blu-ray-spillere, TV-mottakerbokser, Apple Macintosh-datamaskiner, PS3, Wii, Android, internett-tilkoblede TV-er og andre enheter. Linux er det mest utbredte operativsystemet som Netflix ennå ikke støtter. Det skyldes at Netflix på PC er basert på Microsofts Silverlight-teknologi med DRM og at dette finnes ikke på Linux. Uoffisiell programvare gjør Netflix likevel mulig på Linux, men krever noe datakunnskaper for å installere. Netflix ble lansert i Norge midnatt 17. oktober 2012.
Netflix hadde rundt 14 millioner abonnenter på sin DVD-tjeneste tredje kvartal i 2011, og dette vokste til over 25 millioner i 2012. Likevel kom over 90 prosent av overskuddet i 2012 fra utleie av fysiske DVD-er, og overgangen fra DVD til nettstrømming ble derfor tøff for selskapet.

Netflix Prize

Netflix lanserte i 2006 Netflix Prize. Dette var en programmeringskonkurranse der de utlovte 1 million US dollar til første person eller gruppe som kunne nå visse mål for presisjon i automatisk anbefaling av filmer basert på egne og andre brukeres karaktergivning av filmer. Dette kan forenklet sett beskrives med at hvis mange personer i en aldersgruppe på et tidspunkt liker film A og B, men ikke C, er det også en viss sjanse for at en annen person i omtrent samme alder vil like film B hvis han liker A, men ikke C. Slike algoritmer kalles på engelsk collaborative filtering og prisen bidro noe til å fremme forskningen på feltet. Selskapet publiserte 100 millioner filmvurderinger fra anonymiserte medlemmer som hadde gitt filmer de hadde sett fra en til fem stjerner. De holdt likevel tilbake en del av settet for å kunne bruke dette i vurdering av konkurrentenes innsendte programmer. I årene konkurransen pågikk publiserte de foreløpige resultatlister og ga konkurrentene sjansen til å forbedre bidragene sine. I 2009 delte Netflix ut premien på 1 million dollar til «BellKor's Pragmatic Chaos», et team bestående av syv forskere fra fire forskjellige land. I kortere eller lengre perioder deltok tilsammen over 40 000 personer/team fra 186 land.
Brittany Lincicome

Karriere

Etter en lang og vellykket amatørkarriere ble 2004 et gjennombruddsår for Lincicome.  Hun deltok som amatør på LPGA-touren i U.S. Women's Open (som hun til og med ledet etter første dag) og State Farm Classic.  På tampen av sesongen deltok hun på LPGA-tourens kvalifiseringsskole, og vant full spillerett til 2005-sesongen.  I debutsesongen 2005 var hun den kvinnen på touren som hadde de lengste utslagene, med et snitt på 270,3 yards. I 2006 kom den første seieren på LPGA-touren, da hun vant HSBC Women's World Match Play Championship. 2007 startet svært bra.  Hun ble nr. 2 i major-turneringen Kraft Nabisco Championship i slutten av mars, før hun to uker seinere vant Ginn Open.  
Hennes tredje seier på LPGA-touren ble hennes første major-seier, da hun i april 2009 vant Kraft Nabisco Championship.
Dyrøyhamn

Dyrøyhamn er ei bygd i Dyrøy kommune i Troms, beliggende ved Dyrøysundet sørøst på Dyrøya. Arkeologiske funn viser at det har vært mennesker her helt siden yngre steinalder. Bygda het opprinnelig Hamn og var kirkested fram til 1770, da kirka her (første gang nevnt i 1589) ble revet. Det er fortsatt tydelige spor etter middelalderkirkegården i Dyrøyhamn. Kirkestedet på Dyrøya er siden 1777 Holm, som ligger lenger nord på øya.
Selv om det i dag er få fastboende igjen på stedet, er det fortsatt noe næringsvirksomhet, i hovedsak innen turistnæringa. Dyrøyhamn Gjestehus leier ut rom og har også konferanselokaler. Gjestehuset samarbeider med Vertshuset Den Glade Heksa, som ligger like ved. Her er det kafé, overnattingsmuligheter og diverse opplevelsestilbud.
Dyrøyhamn er endepunkt for fylkesvei 212 som går nordover langs sundet og via Dyrøybrua over til kommunesentret Brøstadbotn. Til Brøstadbotn er det denne veien 17 kilometer. Fra Dyrøyhamn går det dessuten lokale veier sørover til Mikkelbostad og sydspissen av øya, og vestover, tvers over øya, til Vinje.
Abyei

Abyei er en by og et distrikt i Sør-Kurdufan i Sudan. Området anses å være en historisk bru mellom det nordre og søndre Sudan. Området inneholder også et av Sudans to største oljefelt og gjennom distriktet går landets viktigste oljeledninger nordover mot Sudans hovedstad Khartoum.
Begge sider i Darfur-konflikten krever området som sitt og i mai 2008 blusset stridighetene opp igjen. Mange flyktet fra området, og fra en befolkning på 130 000 mennesker er det i dag tilbake vel 70 000.
Partene er enige om å etablere en felles administrasjon for området og be om at Den faste voldgiftsdomstolen i Haag fastsetter områdets grenser. 13. desember 2008 brøt det ut nye strider i området.
I løpet av 2011 skal det avholdes en folkeavstemning i området der det skal avgjøres om grenseområdet skal tilhøre Nord-Sudan eller Sør-Sudan.
Special Intervention Group

Special Intervention Group (SIG) var et sikkerhetsselskap med norske, britiske og italienske interesser.
Ble etterforsket av norsk politi i 2007 under mistanke av å ha utleid leiemordere til oppdrag i Afghanistan. Saken ble henlagt grunnet at selskapet flagget ut av Norge. Ifølge lederen Torgeir Friksen ble selskapet nedlagt i 2009.
Special Intervention Group ble mye omtalt i media i forbindelse med rettssakene mot nordmennene Joshua French og Tjostolv Moland i Kongo.
Søyland

Søyland er et strøk i  Flekkefjord. På grunn av stor utbygging, er strøket nærmest for bydel å regne.
Opprinnelig var Søyland et område med gårdsbruk som lå ved Søylandstjernet. Det grenset til Lilleheia og Storeheia i øst og nordøst, med Hellegårdene liggende innerst i et nord-sydgående dalføre. Mot vest var et stort brattlendt skogsområde, mens sydgrensen var mot Tjørsvåg og Tjørsvågstrand. Søylandstjernet var islagt enkelte vintre, og var da den nærmeste skøyteisen for innbyggerne i byen. Området ved gårdene ble også mye brukt som skiterreng. Byens første og eneste oppbygde skihoppbakke lå i lia vest for byen, men gikk raskt i forfall på grunn av lite bruk og variable snøvintre. Avløpet var i mange år vannforsyning for ett av byens garverier. 
Enkelt vintre var snøfylte og kalde hvilket ga unggutter og -jenter ypperlige føreforhold kveldstid på rattkjelke med start så langt opp i Helle-bakken som det gikk å komme. Her bar det ned til områdets nærmeste lekeplass. Neste alternative kjelkebakke var fra toppen av "kapellbakken" og nedover til føret satte stopp. Bakken var mindre populær hos foreldre da veien var mer trafikkert. På 1970-tallet gikk skolebussen herfra, dvs. fra den åpne plassen ved siden av gravkapellet på Søyland.
Etter flere oversvømmelser høsttider måtte den fine bjørkealléen langs Søylandsveien takke for seg, da kommunen satte i gang med utbedringer og ombygginger av hele strekningen. Det var også starten på nye boligfelt på Søyland der de første husene kom opp i begynnelsen/midten på 1980-tallet.
I årenes løp etter annen verdenskrig er området blitt regulert til både institusjoner som to gravplasser, med kapell på deling og Søylandsheimen (eldreinstitusjon) og boligområder, foruten flere barnehager og lekeplasser. Boligfeltene har bredt seg fra å ligge langs det eksisterende veinettet til langt ut i tidligere utmark. Byens eneste lysløype går ut fra Søyland.
Tilgangen til Fjellparken, kanskje mest kjent som sted for  Norges eldste fortsatt eksisterende rockefestival er fra veien til Søyland og Helle.
René Michlig

Idrettskarriere

Michlig vant spydkast ved De europeiske småstatslekene 2007, foran Moïse Louisy-Louis fra Monaco og Ioannis Stylianou fra Kypros. Michlig satte der ny nasjonal rekord med 71,68 meter. 
Ved De europeiske småstatslekene 2009 og 2011 fikk han bronse - Jon Asgrimsson vant denne øvelsen i 2009 og Antoine Wagner i 2011.
Konveks polygon

En konveks polygon er en enkel, planar polygon der alle interne vinkler er mindre enn 180 grader. En konveks polygon er en konveks mengde, ettersom alle punkter på en linje mellom to punkter i en konveks polygon også vil være på innsiden av polygonet.
En konveks polygon kan generaliseres til en konveks polytop, det vil si en n-dimensjonal konveks polytop. Et polygon som ikke er konveks kalles for en konkav polygon.
Heteropalpus

Utseende

En middelsstor, slank, skinnende metallisk grønn trebukk. Antennene er kraftige og noe lengre enn kroppen. Hodet er rundet, pronotum firkantet med en kort pigg midt på hver sidekant. Dekkvingene er litt avsmalnende bakover, beina middels lange med litt fortykkede, røde lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Arten er kjent fra Brasil, Guyana og Fransk Guyana.
Blåmunke

Vekstmiljø

Sandbakker, sanddyner, berg, demninger, brakkland, tørre furuskoger, kalkskyende.

Utbredelse

Spredt i Sør-Skandinavia, Mellom- og Sør-Europa (vestlig). I Norge nord til Brandbu på Østlandet og Nes i Buskerud, kyststrøk til Kvinnherad og Seljord.
Idrettslaget Koll

Idrettslaget Koll (stiftet 3. november 1940) er et idrettslag i Oslo. Koll har i dag ca. 1 000 medlemmer, hovedsakelig fra Kringsjå, Korsvoll, Nordberg, Ullevål og Tåsen. Klubben organiserer idrett for barn og ungdom i grenene fotball, friidrett, volleyball, langrenn, orientering, innebandy og skihopp.
Klubben har klubbhus på Kollbanen på Nordberg (rett ved Nordberg kirke) og lokaler i Kringsjåhallen. 
KOLL er arrangør av terrengløpet Nordmarkstravern og skirennet Kollmila.
Koll er fokusert på bredde og topp. I klubbens nedfelte verdier, heter det at aktivitetene skal ha høy kvalitet. Alle skal oppleve mestring og oppnå prestasjoner gjennom fellesskap og bredde. Koll er et fleridrettslag, slik at barn, ungdom og voksne har et allsidig aktivitetstilbud hele året. Ingen som ønsker å drive med flere idretter, skal føle seg presset til å måtte velge.

Historie

Klubben er opprinnelig en sammenslåing av gutteklubben Troll fra Tåsen og Berg (stiftet i 1936) og en udøpt gutteklubb på Nordberg (konstituert 3.11.1940).
Sammenslåingen skjedde 3. november 1940 og Sigmund Ruud ble valgt til klubbens første formann. Klubben fikk navnet Troll og hadde i starten 67 medlemmer.
Medlemmene de første årene var aktive innen orientering, tennis og skisport. Spesielt var det stor interesse for skihopp i krigsårene og en liten bakke inne i skogen ved Kringsjå ble sentrum for både små og store hoppstjerner. Dette hoppmiljøet ble ført videre i et større hoppanlegg i Skjervenåsen i Maridalen som ble anlagt der i 1943.
Da klubben Troll søkte opptak i Norges Idrettsforbund i 1945, måtte den skifte navn for å unngå forveksling med klubben Troll i Rindal, og navnevalget falt på Koll.
Samme året ble klubben tatt opp i Norges Orienterings-forbund og i Norges Skiforbund.
Ved stiftelsen sto det i lovene at klubben først og fremst var en klubb for gutter fra Berg, Nordberg og Sogn distrikt. Men i 1945 ble det dannet en damegruppe der håndball var hovedinteressen.
Etter hvert ble nye idretter innlemmet i klubben: guttefotball i 1947, herrehåndball i 1950, friidrett i 1950, jentefotball sent på 60-tallet, volleyball i 1986 og til slutt klatring i 1998. I perioden 1947 til 1956 hadde klubben også en gruppe med bueskyttere. I 2010 startet klubben igjen opp med hopp i Trollbakkene.

Meritter

Volleyball elitelaget til Koll har alltid vært i toppen av norsk volleyball og er per i dag Norges mestvinnende kvinnelag gjennom tidene.
Fra 1990 til 2005 har Koll tatt 9 seriegull (siste 3 årene på rad) og 9 NM-gull med tilhørende kongepokal (siste 6 årene på rad).
I 2012 mottok IL Koll utmerkelsen som  ”Årets idrettslag" av Oslo kommune.
The Race Question

The Race Question er en publikasjon utgitt av UNESCO i 1950 som omhandler hvorfor man ikke bør bruke begrepet «rase» i biologisk forstand om mennesker.
Asaf Jah II av Hyderabad

Liv og virke

Han var sønn av Kamar-ud-din, statens grunnlegger, og overtok makten etter sin bror Salabat Jang. Det franske Ostindiakompaniet lå i strid med det britiske ostindiske kompani om innflytelse i regionen og broren hadde hatt fransk støtte. Selv var Ali Khan støttet av britene. Han avsatte sin bror og ble i 1762 nizam av Hyderabad.
Nizam Ali Khan inngikk i 1766 en traktat med britene der det ble avtalt at britene skulle holde tropper til forsvar av Hyderabad mot at nizamen finansierte disse. Traktaten var likeverdig, men var samtidig et ledd i en serie traktater der britene gradvis fikk større innflytelse, slik at Hyderabad til slutt endte opp som en vasallstat. Kystområdene ved Bengalbukta ble avstått til britene. 
I 1790 inngikk nizamen en allianse med britene og marathaene mot Tipu Sultan av Mysore og Hyderabad vant territorier. I 1800 undertegnet nizamen og britene en ny traktat, der Hyderabad avsto områder mot ytterligere militær hjelp fra britene. Da marathaene truet nizamens territorier hedret britene avtalen og vant 23. september 1803 en avgjørende seier i slaget ved Assaye. 
I nizam Ali Khans regjeringstid ble hovedstaden flyttet til byen Hyderabad.
Han ble etterfulgt av sin sønn Sikander Jah.
Eilif Peterssen

Familieforhold

Foreldrene var regnskapsfører ved Akershus hovedarsenal, Jon Peterssen (1814–80), og hustru Anne Marie Andersen (1812–87). Eilif Peterssen ble første gang gift i Norderhov kirke 21. september 1879 med Inger Birgitte Cecilie Nicoline Bache Ravn f. Gram (19. november 1850 – 26. mars 1882), datter av hoffmarskalk, generalmajor Johan Georg Boll Gram (1809–73) og Fredrikke Severine Mathea Stabell (1811–96). Etter hennes død ble han for andre gang gift i Time kirke 10. februar 1888 med Frederikke Magdalene «Magda» Kielland (11. juli 1855 – 19. mars 1931), datter av kapteinløytnant Jacob Kielland (1825–89) og fru Thora Margrethe Bendz (1827–1902).
9. juli

Navnedag

Gøran, Ørjan.
NRJ Group

Internasjonal virksomhet

NRJ ble startet i Paris i 1981 og er i dag Europas største radiokonsern med over 400 stasjoner i 12 land. NRJ Group er børsnotert og omsetter for ca. 2,7 milliarder kroner.

NRJ Norge

NRJ ble etablert i Norge i 1998 og er et kommersielt radionettverk med en ukentlig oppslutning på 275 000 lyttere.
NRJ Norge sender på DAB+ i store deler av landet og på FM i Kristiansand. Deres profil er ung og urban med fokus på popmusikk mot målgruppen 15 til 34 år.
I Norden fungerer NRJ som en franchise. Merkevaren eies av Frankrike, men i Norge står P4 for drift, teknikk og reklamesalg.

Sendeplan

Radiostasjonens flaggskip er «Morgenshowet» med Stian Røste, Marte Bratberg og Mattis Mjåset. Sendingene går fra klokken 6 til 10 hver ukedag, med høydepunktene fra forrige sending mellom 5 og 6. Høydepunktene fra uken som har gått sendes hver lørdag fra 8 til 12.
Hver formiddag mellom 10 og 15 er det Kristine Arntzen Myren som sender 40 minutter med musikk.
I «NRJ-ettermiddagen» ledes av Jonas Bergløv. Han leder også sendingene «NRJ-kvelden» og «NRJs Topp 8 klokken 8».

NRJ-musikken

Typiske NRJ-artister er Kygo, Calvin Harris, Matoma, Rihanna, Zara Larsson, Ed Sheeran og annen musikk som faller i kategorien hitmusikk.

Ledelse

Tidligere programsjefer i NRJ Norge er Anders Opsahl og Christian Laland.
Vingromvisa

«Vingromsvisa» er et skillingstrykk av ukjent opprinnelse. Vingrom ligger på vestsiden av Mjøsa ved Lillehammer. Blant annet Per Johan Skjærstad, mannen bak plateserien Frem fra Glemselen, mener at det kan være samme forfatter bak denne skillingsvise som sangen «Guri på Møkkahaugen», da melodiene er nokså like. Denne visa er kjent fra 1925.
Celje

Celje (tysk Cilli) er en by i Slovenia. Den ligger ved elven Savinja. Celje har 38 079 innbyggere (2017) og er et viktig trafikknutepunkt i landet.
I middelalderen var Celje hovedstaden i det riksumiddelbare grevskapet Cilli. Fra 1456 til 1918 hørte Celje til det habsburgske hertugdømmet Steiermark. På en høyde ved byen ligger det historiske Celje slott.
Oh Uganda, Land of Beauty

«Oh Uganda, Land of Beauty» er siden 9. august 1962, den dagen Uganda erklærte sin uavhengighet, landets nasjonalsang. Den er skrevet og komponert av George Wilberforce Kakoma og Peter Wingard.
Ikke lenge før landet ble uavhengig ble tre komiteer opprettet, disse skulle spesifisere landets nasjonalsymboler. Senteza Kajubi var formann for komiteen som skulle utrede nasjonalsangen, og en landsomfattende kampanje ble startet for å få inn komposisjoner. Man ville ha en nyskrevet komposisjon som handlet om landets fremtid, som var festlig og dessuten måtte den være harmonisk i alle stemmeleier. I juli 1963 ble Kakomas komposisjon valgt, etter sigende ble den til i løpet av en natt like før fristen for å sende inn komposisjoner utløp.
Oh, Uganda! may God uphold thee,
 We lay our future in thy hand;
 United, free for liberty
 together we'll always stand.
Oh, Uganda! the land of freedom,
 Our love and labour we give;
 And with neighbours all
 At our country's call
 In peace and friendship we'll live.
Oh, Uganda! the land that feeds us,
 By sun and fertile soil grown;
 For our own dear land,
 We'll always stand,
 The Pearl of Africa's Crown.